Գիյոմ V

**Գիյոմ V** ( (**Guillaume Jean Joseph Marie**, ) Լյուքսեմբուրգի մեծ դուքս, որը գահ է բարձրացել 2025 թվականի հոկտեմբերի 3-ին՝ հոր հրաժարականից հետո։ Մեծ դուքս Հենրի Ալբերտի և մեծ դքսուհի Մարիա Թերեզայի ավագ որդին է։

## Կենսագրություն
Գիյոմը ծնվել է 1981 թվականի նոյեմբերի 11-ին Լյուքսեմբուրգ քաղաքում։ Նախնական կրթությունը ստացել է Լորենցվեյլերում, այնուհետև սովորել է Ռոբերտ Շումանի լիցեյում և շարունակել ուսումը Շվեյցարիայի Բո Սոլեյի Ալպյան միջազգային քոլեջում, որտեղ 2001 թվականին ստացել է բակալավրի աստիճան։

2000 թվականի դեկտեմբերի 18-ին նշանակվել է ժառանգական մեծ դուքս։

2001 թվականի սեպտեմբերից մինչև 2002 թվականի օգոստոսը ուսանել է Մեծ Բրիտանիայի Սանդհերսթի Թագավորական ռազմական ակադեմիայում։

2001 թվականին նշանակվել է Տնտեսական զարգացման խորհրդի պատվավոր նախագահ։ Այդ պաշտոնում այցելել է Հարավային Կորեա, Իտալիա, Ռուսաստան, Կանադա և ԱՄՆ։ Որպես խորհրդի նախագահ՝ 2005 թվականին Մեծ դուքսի և Մեծ դքսուհու հետ կատարել է պետական այց Սլովակիա։

2002 թվականի դեկտեմբերին, մայորի կոչումով նա ծառայության է անցել Լյուքսեմբուրգի զինված ուժերումа։

2005 թվականի հունիսի 24-ից հանդիսանում է Լյուքսեմբուրգի Մեծ դքսության Պետական խորհրդի անդամ։

2006 թվականին, Գիյոմի 25-ամյակի կապակցությամբ, Լյուքսեմբուրգում թողարկվել է հուշադրամ՝ 2 եվրո անվանական արժեքով, որի վրա փորագրված են գործող միապետ Մեծ դուքս Անրիի և իշխան Գիյոմի դիմանկարները։

2009 թվականի հունիսին գերազանցությամբ ավարտել է Անժեի համալսարանի լեզվաբանության, բանասիրության և հումանիտար գիտությունների ֆակուլտետը (Ֆրանսիա) և ստացել քաղաքագետի որակավորում։

2012 թվականի հունիսի 23-ից նա դարձել է Լյուքսեմբուրգի բանակի փոխգնդապետ։

2024 թվականի հոկտեմբերի 8-ից հանդիսանում է Լյուքսեմբուրգի Մեծ դքսության լեյտենանտ-պատասխանատու (ռեգենտ)։ Նա նաև Մեծ դուքսի և Մեծ դքսուհու հիմնադրամի վարչության անդամ է, որի նպատակն է աջակցել հատուկ կարիքներ ունեցող անձանց ինտեգրմանը հասարակության մեջ և նվազագույն զարգացած երկրներում իրականացվող կոնկրետ ծրագրերին։

2024 թվականի դեկտեմբերի 24-ին իր Սուրբծննդյան ուղերձի ժամանակ Հենրի Ալբերտը հայտարարել է, որ  2025 թվականի հոկտեմբերի 3-ին նա կհրաժարվի գահից։ Այդ օրը Գիյոմը գահ է բարձրացել և դարձել Լյուքսեմբուրգի մեծ դուքս։

## Անձնական կյանք
2012 թվականի ապրիլի 26-ին հայտարարվել է Լյուքսեմբուրգի ժառանգորդ մեծ դուքս Գիյոմի և կոմսուհի Ստեֆանի դը Լանուայի նշանադրության մասին։ Նրանց հարսանիքը տեղի է ունեցել 2012 թվականի հոկտեմբերի 19-ին՝ Լյուքսեմբուրգի քաղաքապետարանում։ 2020 թվականի մայիսի 10-ին ծնվել է նրանցառաջին որդին՝ Շառլը, 2023 թվականի մարտի 27-ին՝ երկրորդ որդին՝ Ֆրանսուան։

## Պարգևներ
*Նասաուի տան Ոսկե Առյուծի շքանշանի ասպետ
*Ադոլֆ Նասաուի քաղաքացիական և ռազմական արժանիքների շքանշանի Մեծ խաչի ասպետ
*Կաղնու Թագի շքանշանի Մեծ խաչի ասպետ
*Օրանժ-Նասաուի շքանշանի Մեծ Խաչի ասպետ (Նիդեռլանդներ)
*Իտալական Հանրապետության արժանիքի շքանշանի Մեծ Խաչի ասպետ (Իտալիա, 2010 թվականի հունվարի 30)
*Կրկնակի Սպիտակ խաչի շքանշան՝ երկրորդ աստիճան (Սլովակիա, 2005 թվականի սեպտեմբերի 7)
*Պատվո լեգեոնի շքանշան (Ֆրանսիա, 2015 թվականի մարտի 5)
*Ավիշյան շքանշանի Մեծ Խաչ (Պորտուգալիա, 2017 թվականի մայիսի 23)

## Ծանոթագրություններ

## Արտաքին հղումներ
*The Grand Duke – Official website of the Grand Ducal Palace

Կատեգորիա:21-րդ դարի քաղաքական գործիչներ
Կատեգորիա:Գահաժառանգներ
Կատեգորիա:Թագավորներ
Կատեգորիա:Լյուքսեմբուրգ
Կատեգորիա:Լյուքսեմբուրգցիներ
Կատեգորիա:Կաթոլիկ միապետներ
Կատեգորիա:Միապետների որդիներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Պետության գործող ղեկավարներ
Կատեգորիա:Ռեգենտներ